2021. gada 25. augustā Rīkojums Nr. 591

Rīgā (prot. Nr. 57 12. §)

**Par valstij dividendēs izmaksājamo valsts sabiedrības ar ierobežotu atbildību "Latvijas proves birojs" peļņas daļu par 2020. gadu**

1. Saskaņā ar Ministru kabineta 2015. gada 22. decembra noteikumu Nr. 806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" 11.2.4. apakšpunktu noteikt, ka valsts sabiedrība ar ierobežotu atbildību "Latvijas proves birojs" (vienotais reģistrācijas Nr. 40103264961) (turpmāk – kapitālsabiedrība) nemaksā dividendes no peļņas par 2020. gadu.

2. Finanšu ministrijai kā kapitālsabiedrības kapitāla daļu turētājai nodrošināt, ka 2020. gada peļņas (43100 *euro*) daļa 34480 *euro* apmērā tiek novirzīta kapitālsabiedrības attīstībai, realizējot kapitālsabiedrības vidēja termiņa darbības stratēģijā 2021.–2025. gadam paredzēto testēšanas procesa instrumentalizācijas plānu.

Ministru prezidents A. K. Kariņš

Finanšu ministrs J. Reirs